Mário Zagallo

Mário Jorge Lobo Zagallo () var ein brasiliansk  fotballspelar og -trenar frå Maceió. Han vart verdsmeister med Brasil 1958 og 1962 og førte som landslagssjef Brasil til VM-triumf i 1970 og VM-finale i 1998. Zagallo og Franz Beckenbauer er dei einaste som har vunne VM i fotball både som spelar og som landslagssjef.

Karriere
Klubbspel
Zagallo spelte heile tida på lag frå Rio de Janeiro. Etter to år år i mindre kjende América, 1049-50, var han frå 1951 til 1958 aktiv i storklubben Flamengo. Med Flamengo vart han delstatsmeister tre år på rad: 1953-55. Sommaren 1956 fylgde han laget på ein turne til Europa, der Flamengo mellom anna spelte mot bylag frå Oslo og Bergen. Til sist som aktiv gjorde Zagallo i sju år teneste i Botafogo, der han mellom andre fekk spelarar som Garrincha, Nílton Santos og Amarildo Tavares til lagkameratar. Med Botafogo vann Zagallo både delstatsmeisterskapen og Rio-São Paulo-turneringa ved to høve.

Landslagsspel
mini|Brasil sitt vinnarlag i VM 1958, Zagallo nr. to frå høgre i fremste rekke

Zagallo kom ikkje på det brasilianske landslaget før enn 1958. Både under Fotball-VM 1958 i Sverige og VM 1962 i Chile tok han plass på venstrevengen i finalane mot høvesvis Sverige og Tsjekkoslovakia. I tida fram til 1964 spelte han 33 landskampar og skåra fem mål.

Merittar
Verdsmeister: 1958 og 1962 for Brasil
Delstatsmeister i Rio de Janeiro: 1953, 1954, 1955, 1961, 1962 
Vinnar av Torneio Rio-São Paulo: 1962, 1964

Trenar
Zagallo var i fleire periodar trenar for Flamengo, Botafogo og elles mange mange andre klubblag, mellom dei Vasco da Gama. Mest kjend er han som landslagssjef for Brasil sitt vinnarlag i VM i fotball 1970 og det laget som nådde VM-finalen under verdsmeisterskapen 1998 i Frankrike. Han var elles landslagssjef for tre oljerike arabarland.

Kjelder
Denne artikkelen bygger på «Mário Zagallo» frå ,  den 29. juni 2018.  

Kategori:Brasilianske fotballspelarar
Kategori:Brasilianske fotballtrenarar
Kategori:Spelarar i Fotball-VM 1958
Kategori:Spelarar i Fotball-VM 1962
Kategori:Folk frå Maceió